由黎諾懿﹑陳自瑤（YoYo）﹑羅天宇和賴慰玲主持的《香港婚後事》，今晚（23日）播出第9集。今集4位主持決戰四方城，大談對與伴侶同公司工作的看法，賴慰玲說：「少見啲會好啲，如果日夜喺埋一齊，冇自己空間會好辛苦！」羅天宇認為如果雙方都是藝人，則「有好有唔好」：「我覺得可以多咗共同話題，佢會明白你多啲。」之後講到家中地位，諾懿笑言自己對家中佈置零話語權，並自言是家中「水電工」。
4位主持亦並非打麻將閒談，食糊的人可向其中一位主持問一條問題，率先食糊的諾懿戰戰兢兢問陳自瑤：「你可以唔答㗎...我想問呢，啲人成日提住你喺頒獎典禮黑面，你會唔會唔開心？同埋係咪真係黑臉？」陳自瑤會如何回應呢？